Title: 5
Author: Peter
Company: urad

5.
Vyhodnotenie pripomienkového konania
k návrhu zákona o samospráve vyšších územných celkov a o zmene a doplnení niektorých zákonov (zákon o samosprávnych krajoch)*

Rezort | Obsah pripomienky | Dôvod neakceptovania
Ministerstvo výstavby a regionálneho rozvoja Slovenskej republiky | nesúhlasí s tým, aby bol predseda vyššieho územného celku priamo volený obyvateľmi vyššieho územného celku | priama voľba predsedu vyššieho územného celku vyplýva z koncepcie decentralizácie a modernizácie verejnej správy a vládou schváleného legislatívneho zámeru zákona o samospráve vyšších územných celkov a je v súlade s Ústavou Slovenskej republiky
Ministerstvo práce, sociálnych vecí a rodiny Slovenskej republiky | nesúhlasí s návrhom uznesenia vlády, ktorým sa určuje ministrovi práce, sociálnych vecí a rodiny predložiť vláde návrh právnej úpravy o platových pomeroch predsedov vyšších územných celkov s odôvodnením, že títo nie sú v pracovno-právnom vzťahu | problematiku je potrebné riešiť obdobne ako v prípade starostov obcí a primátorov miest (zákon NR SR č. 253/1994 Z.z.), ktorí taktiež nie sú v pracovno-právnom vzťahu; MPSVaR SR je ústredným orgánom štátnej správy nielen pre pracovno-právne vzťahy, ale aj pre otázky zamestnanosti, mzdy a iné odmeny za prácu

* ide o zásadné pripomienky podľa čl. 10 ods. 2 legislatívnych pravidiel vlády